Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Oled südamest teretulnud vaatama tänast "Gloryline" saadet!
Mina olen Glory Backman
ja tahan julgustada sind tänase saate kaudu,
jagades sulle võimast ja elumuutvat Jumala Sõna.
Tänase saate teema on "Läbipaistev kristlane"
ja ma tahan lugeda sulle Efeslastele 1:19-23.
"Milline on tema väe võrratu suurus
meie heaks, kes me usume tema tugevuse jõu mõjul.
See sai tegevaks Kristuses, kui ta tema üles äratas surnuist
ja pani istuma oma paremale käele taevas,
kõrgele üle iga valitsuse ja meelevalla ja väe ja ülemuse
ning üle iga nime, mida nimetatakse mitte üksnes nüüdsel,
vaid ka tulevasel ajastul,
ja ta alistas tema jalge alla kõik
ning pani tema kõigi asjade üle peaks kogudusele,
kes on tema ihu, tema täius, kes täidab kõik kõiges."
Olen tõlkinud selle sama kirjalõigu Piibli laiendatud tõlkest,
mis annab ehk pisut selgemini edasi selle kirjakoha võimsa sõnumi.
Seetõttu tahan ette lugeda ka oma tõlke laiendatud piiblitõlkest.
"Et te teaksite, milline on Tema väe võrratu suurus meie suhtes,
kes me usume Tema aktiivse, vaimse ja võimsa väe mõjul,
mis avaldas mõju ka Kristuses,
kui Ta Tema surnuist üles äratas
ja oma paremale käele taevas istuma asetas.
Seda üle kõigi valitsuste, võimude ja vägede -
olid need siis inglite või inimeste omad.
Ka üle kõigi nimede ja tiitlite, mida võiks eales anda
ja mida mainitakse nii praeguses kui tulevases maailmas.
Ta on alistanud kõikvõimalikud jõud Kristuse jalge alla
ja asetanud Kristuse üle kõige valitsevaks peaks
koguduses, mis on Tema Ihu ja Tema täius
mis otsustab ja saadab korda kõik kõigis usklikes
ja koguduses, mis on Tema Ihu ja täius
ning täidab kõiges kõike."
See on üks tõeliselt võimas ilmutus, mille apostel Paulus sai
ja mis puudutab seda,
kuidas Jumal on andnud meile Kristuse,
kelles peitub kogu valitsus ja vägi
üle kõikide vägede, jõudude, võimude ja nimede.
Näeme siit, kuidas Jumal on asetanud Jeesuse Kristuse
üle kõigi valitsuste, võimude, vägede, isandate ja nimede.
Olgu need siis maised või taevased.
Jeesuse Kristuse nimi
kiirgab üle kõige oma valitsemises ja kuninglikkuses.
See on ka üle kõigi haiguste nagu näiteks vähi, diabeedi,
nartsissistliku loomuse, masenduse, astma, kasvajate,
pimeduse või kurtuse.
Jeesuse Kristuse nimi on üle kõigi kuningate, presidentide,
rikaste ja vaeste
ning üle iga elava hinge, kes kannab mingitki nime.
Jumal on alistanud need kõik
Jeesuse Kristuse nimes peituva autoriteedi ja väe alla.
Seetõttu ka, kui mõistame seda kõike
ja see teadmine saab osaks meist -
kui me võtame selle enda omaks,
siis me oleme ka efektiivsed.
Sa võid olla efektiivne Kristuse Ihus,
sest sa kuulud Kristuse Ihusse, kui oled uuestisündinud kristlane.
Tahan lugeda sulle Koloslastele 1:16-18.
"Sest tema läbi on loodud kõik, mis on taevais ja maa peal,
mis on nähtav ja nähtamatu,
olgu troonid või ülemused, olgu valitsused või meelevallad -
kõik on loodud tema läbi ja tema poole.
Tema ise on enne kõike ja kõik püsib koos temas
ja ta on oma ihu, koguduse pea.
Tema on algus, esmasündinu surnuist, et ta kõiges saaks esimeseks."
Et Ta kõiges saaks esimeseks - ka meie elus.
See, et võime elada ja tegutseda Jeesuse Kristuse esindajatena,
aga eelkõige Tema Ihuna,
kätkeb endas tohutut vaimulikku ja üleloomulikku võimekust,
mis peitub nii sinus kui minus.
Jeesus Kristus on koguduse Pea, mistõttu me oleme Tema Ihu
ja lävime Temaga väga lähedalt.
Me püsime Temas ehk siis Isa tahtes
nii oma mõtete, sõnade kui tegude poolest.
See tähendabki Tema Ihuks olemist.
Kui oleme Kristuse Ihu,
peame ka alati mõtlema nii nagu Tema mõtleb;
rääkima ja tegutsema nii nagu Tema seda teeb,
sest Tema on meie Pea ja meie Tema Ihu.
Onju nii?
1. Korintlastele 12:27 on öeldud:
"Teie olete aga Kristuse ihu
ning igaüks omast kohast tema liikmed."
Liikmed täidavad aju poolt saadud korraldusi
me füüsiliseski ihus.
See on tohutult suur pilt, mille Paulus me silme ette maalib,
et Jeesus Kristus on meie Pea - meie nö aju,
kes valitseb või vähemalt peaks saama valitseda
oma Ihu.
Nii nagu sina annad käsu oma käele, sirutades käe millegi järele välja,
siis see kõik sünnib esmalt su ajus.
Kui nüüd Kristus, kelle nimi tähendab "võitud",
on Pea ja Ta on võitud,
siis ka kogu Tema Ihu kuulub selle sama võidmise alla.
Nii on meil see sama vägi ja meelevald,
mille Tema ise on meile edasi andnud.
Me oleme loodud uueks oma vaimu poolest.
Me oleme üks Temas
ja kanname head hoolt üksteise eest, kes me oleme Kristuse Ihu.
Me ei saa kuidagi kohelda halvasti oma enda ihu
seda lõikudes või sellele kuidagi valu põhjustades.
Jäägu see kaugele me mõtetest, sõnadest ja tegudest!
Sa pead nägema end hoopis osana Kristuse Ihust
ja kogu sellest tervikust.
Tema Ihu on maailma laiune, olles samas siiski üks.
Nii oled sa selles terviklikkuses üks osa Tema Ihust.
Ma ei tea, milline liige sa täpselt oled,
kuid küsi seda Jumala käest.
Küsi: "Issand, mis liige ma olen Su Ihus?
Ütle mulle."
Ma maadlesin selle looga umbes 30 aastat tagasi,
mõeldes: "Jeesus kallis, mis liige ma olen Su Ihus?
Olen ma käsi või jalg?
Olen ma maks või neerud?
Mis liige ma olen Su Ihus?"
Olin palves põlvili Jumala ees ja Ta ütles mulle: "Sa oled mu suu.
Minu suu sa oled.
Sa oled minu suu."
Ta ütles mulle seda kolm korda.
Nii pean tõdema, et olen tõesti saanud olla Tema suu.
Olen saanud kuulutada Tema Sõna - nii kirjapandut kui ilmutuslikku.
Olen saanud ka prohveteerida inimestele,
edastades neile tunnetusesõnu ja prohvetlikke sõnumeid.
Ma saan olla Issanda suuks,
mis samas ei saa rääkida üskõik, mida.
Nii on see me kõigi jaoks harjutamise koht,
et me ei räägiks midagi sellist, mis tooks kahju me Issanda nimele
või mis kahjustaks ka inimesi.
Kõik sellised asjad jäägu meist kaugele!
Hea sõber, need on asjad, milles me kasvame.
Me kasvame nii oma usus kui Jumala Sõna ja Tema tundmises.
Meie mõjupiirkond kasvab ja laieneb pidevalt.
Jumal on oma loomult hea, andes meile üha lisa.
Nii laseb Ta meil ka kasvada.
Ütles ju Jeesuski, et Tema on viinapuu ja meie Tema oksad.
Ja kes iganes jääb Temasse ja kellesse jääb ka Tema Sõna,
see kannab palju head ja igavesti püsivat vilja.
Nii peame palvetama,
et inimesed, kes kuulevad meilt tõde Jeesuse koha,
võtaksid vastu Tema pääste.
Samas on meie asi teha kõik,
et aidata neil inimestel püsida Issanda teedel,
sest peab tõdema, et väga palju on siiski neid,
kes mingil eluhetkel
on loobunud Issandast ja Tema järgimisest
ja langenud tagasi oma vana elu sisse
ja vanade asjade sisse, millest Jeesus neid kord päästis.
See on tõeliselt kurb lugu.
See on hingevaenlase töö, kes on tulnud siduma,
sest tema eesmärgid on halvad.
Kuid meil on Jeesus, kes on hea karjane
ja kelle seltsis on hea olla.
Me peame oskama võtta vastu kõiki Kristuses peituvaid tõotusi,
"sest Jumala tõotused, millised iganes need olid,
on Kristuses jah”.
Seepärast tulgu ka meie suust tema läbi aamen”
Jumalale kiituseks."
Nõnda on siis öeldud 2. Korintlastele 1:20.
Teadsid sa, et Piiblis on u 35 000 tõotust,
mis kõik on "jah" ja "aamen".
Neist tõotustest saab "jah" siis, kui võtame need usu kaudu vastu
ja kui hakkame neid oma elus rakendama.
"Aamen" saab neist aga siis,
kui need tõotused on reaalselt täitunud me jaoks
ja saanud Jumala väeks me sees.
Kui Jumala võimas Sõna saab hakata muutma meid
ja anda meile seesmist tugevat ja vastupidavat teadmist
Tema Sõna mõjust meie sees ja meie kaudu.
Me peame õppima ammutama kasu Jeesuse Kristuse nimest.
Peame õppima saama kasu sellest, sest Tema nimes peitub tohutu vägi.
Jumal on andnud meile kolm asja,
mis on mu meelest olulisemad kui kõik muu.
Esiteks Jeesuse Kristuse veri,
mis puhastab inimese, kes Tema juurde tuleb, kõigest patust.
Nii teadlikust kui tahtmatust patust.
Nii minevikus kui täna tehtud patust.
Teiseks on meile antud Jumala Sõna, mis püsib igavesti.
Ja kolmandaks on meile antud Jeesuse Kristuse nimi,
mis on ainus, mille kaudu inimene võib kogeda päästet.
Tema nime ees alistuvad kõik muud võimud, väed, valitsused ja nimed.
Jeesuse Kristuse nimes peituva väe ees.
Jeesuse Kristuse nimi kannab endas tohutut väge ja võimekust.
Olen omaenda vaimulikus elus ja töös näinud,
kuidas Jeesuse Kristuse nimel sünnib suuri imesid.
Nii peamegi õppima ammutama kasu Tema nimest,
seistes vastu kõigele halvale, mis on saatanast.
Peame Jeesuse nimel kuulutama patte andeks.
Peame tühistama kõigi haiguste mõju jne.
Peame ka õppima tähistama Issanda võitu.
Seda, et oled Tema Ihu liige.
Jeesus ütles: "Vaadake, et miski ei rööviks teilt minu rõõmu!"
Nii peaksime oma vaimus olema alati tulised ja põlevad.
Mis aga hoiab me vaimu tulise ja põlevana?
Palve, Jumala Sõna lugemine ja selle üle mõtisklemine,
Jumala Sõna väljarääkimine.
Keeltes palvetamises peitub samuti tohutu Jumala tarkus.
Keeltes palvetamise kaudu saad end võimsalt üles ehitada
ja sa kohe tunned, kuidas su seest tõuseb kui hiiglane.
See on midagi nii suurt ja võimast!
Püha Vaim on see, kes seda kõike meie sees teeb.
Need on need asjad, mille Jumal on meile andnud,
mistõttu me peame nägema,
et kui Ta on andnud igale ühele meist...
Kas pole mitte võrratu, et kui me kuuleme Jeesusest,
siis Ta on andnud igale inimesele, kelle Ta on loonud oma näo järele,
Ta on andnud igale ühele meist oma määratud hulga usku.
Roomlastele 12:3 on öeldud,
et Ta on andnud igaühele meist oma usu mõõdu.
Nii pole meil mingeid vabandusi, mille põhjal öelda,
et meil pole usku kasutada Jeesuse Kristuse nime
või võtta vastu Ta Sõna ja elada selle kohaselt.
Ei!
Jumal on selle kõik juba andnud meile
ja see on nii imeline!
See, mida Jumal meilt ootab -
sest Tal on omad ootused igaühe meie suhtes,
siis Jumal ise varustab meid kõigi ülesannete ja asjade tarvis.
Sõna "õnnistus"
tähendab heebrea keeles ka "varustatud õnnestuma"
ehk siis - Jumal on varustanud meid väega.
Oma üleloomuliku väega.
Ta on andnud meile ka meelevalla.
Meelevald ja vägi on kaks erinevat asja,
kuid Jumal on andnud meile mõlemad Jeesuses Kristuses.
Ta on varustanud meid ka oma Sõnaga.
Mida enam Ta Sõna loeme, seda enam õpime tundma Jumalat.
Kui loed Heebrea kirja 11. peatükki,
siis sealt on näha,
kuidas nö ususangarid said Jumalalt rhema-sõna,
mille kohaselt nad ka käitusid.
Ja selles ongi kogu asja tuum.
Kui Jumal ilmutab sulle oma tahet ja sa täidad seda,
on ikka väga hästi.
Oled ikka kohe väga tubli ja sul läheb hästi!
Tänu Jumalale sinu eest!
Tahan tänada kõiki neid inimesi,
kellega ma pole küll kohtunud või telefonis vestelnud,
kuid kes on toetanud TV7 tööd ja saadete tegemist.
Tahan tõesti tänada teid kogu oma südamest.
Tahan jätkuvalt teha "Gloryline" saateid
ning kuulutada Jumala Sõna üle maailma.
Kõikjal, kuhu Jumal mind juhib.
Aitäh TV7 jätkuva toetamise eest!
Tahan veel lõpetuseks ka palvetada te eest.
Püha Vaim, ma palun Sind Jeesuse Kristuse nimel,
et Sa tuletaksid inimestele meelde neid kuuldud õpetusesõnu
ja seda, et nad on Kristuse Ihu.
Nii ei saa nad ka kunagi rääkida Kristuse Ihu vastu.
Taevaisa, palun, et Su õnnistused hingaks jätkuvalt nende elu üle
Jeesuse Kristuse nimel, aamen.
Palvetame su eest ja ma palun, et hoiaksid oma südame avatuna.
Kui tunned, et miski tahab tulla välja, siis lase see endast välja.
Ole avatud ja lase see endast välja.
Las täielik vabadus muuta su elu just praegu.
Tõstkem koos oma käed taeva poole
ja öelgem Jumalale, kui väga Teda armastame.
Öelge Jumalale, et tahate olla vabad.
Püha Vaim, ma palun just praegu,
et need lapsed täituksid rõõmuga ja Sinu erakordselt suure väega.
Kuulutan just praegu Jeesuse nimel,
et Su tervendav ja vabastav vägi langeb nende üle just praegu.
Olge valvel, et te ei annaks end enam patu võimusesse.
Pole ühtki nii suurt kiusatust, mille osas Jumal ei saaks aidata.
Kuid ka sina ise pead püsima eemal patust!
Ei mingit valetamist, petmist ega patuste kohtade külastamist enam
Ei mingit interneti pornot, naise peksmist ega pattu enam.
Ära ava enam oma elu ust patule!
Paljud on saanud vabaks täna ja me anname kogu au Jumalale.
Halleluuja! Halleluuja! Halleluuja!
Aitäh kõigile, kes olete toetanud TV7 tööd!
Saate seda jätkuvalt teha, helistades 900 1770 (hind 10 eur)
või tehes pangaülekande, leides me andmed www.tv7.ee
Olge õnnistatud kõiges heas, mida teete!
Tõlge: Anne-Ly Raukas